**Naše územie pred príchodom Slovanov**

**Obdobie kovov**

**Doba bronzová (1900 – 700 pnl.)**

Mladšia doba b. – ľud lužických popolnicových polí - pochovávanie do urn

(pohrebisko v našom regióne - Diviaky nad Nitricou)

**Doba železná (700 – 0)**

**Staršia doba ž. =**   **halštatská** (700 – 400 pnl. ) – nazvaná podľa náleziska Hallstatt v Rakúsku

**Mladšia doba ž. = laténska** (400 – 0) - nazvaná podľa náleziska La Tene vo Švajčiarsku. Na naše územie prišli **Kelti = Gálovia . Je to prvý národ na našom území, ktorí poznáme podľa mena.**  Budovali si **oppidá** = opevnené centrá (najmä na záp. Slovensku – Plavecké Podhradie, Devín). Boli dobrí bojovníci a remeselníci – kováči, šperkári, hrnčiari – poznali hrnčiarsky kruh, razili mince – strieborné biateky, vyrábali sklo ...

 

 

Havránok pri Liptovskej mare Gerulata = Rusovce

**Rímsko –provincionálna doba (1. – 5. stor.)**

Keltov na prelome letopočtov vytlačili **Germani**, ktorí boli na nižšom kultúrnom stupni. V tomto období postupovali od juhu **rímske** vojská – vybudovali 2 provincie:

**Norikum** (na území dnešného Rakúska)

**Panónia** (na území dnešného Maďarsla - Zadunajska)

V 1. st. nl. dobudovali Rimania opevnenú hranicu na Dunaji **limes Romanus**.

**Tábory - veľké pevnosti : Vindobona** = Viedeň, Carnuntum = Petronell,

**Aquincum** = Budapešť

Na Slovensku postavili na pravom brehu Dunaja pomocný tábor **Gerulata** = Rusovce

voj. tábor Kelemantia v Iži pri Komárne (obe od r. 2021 zapísané do UNESCO).

V roku **375** nl. vpadli do Európy kočovní **Huni** pod vedením náčelníka **Atilu, prezývaného „ bič boží“.**  Táto udalosť sa považuje za začiatok **veľkého sťahovania národov (4. – 6. st.)**

Usadili sa v Panónii a odtiaľ podnikali lúpežné výpravy do západnej Európy. Rimania ich potom však porazili, Atila zakrátko zomrel a  Hunská ríša sa rozpadla.

S L O V A N I A

* indoeurópsky pôvod

# SPRÁVY O SLOVANOCH

* 5. st. p.n.l. – grécky herodotos
* 1. a 2. st. n.l. rímsky Tacitus a Plinius Venedi
* Byzantský 6.st. Prokopyos Vinidi
* Fredegarova kronika (Samova ríša) Anti
* Nestorova kronika

# SŤAHOVANIE SLOVANOV, VETVY

* **pôvodné sídla**: Zakarpatsko, medzi riekami Visla a Dneper (Ukrajina, Poľsko). V čase veľké sťahovanie národov (4. – 6. st.) postupujú z pôvodných sídel na západ za korisťou a  pôdou, 3 smery postupu: do južnej, strednej a východnej Európy 

**3 vetvy Slovanov:**

1. západní (Slováci, Česi, Poliaci, lužickí srbi, polabskí Slovania, pomoranskí Slov.) – do strednej Európy, k Labe a Baltskému moru

2. východní (ukrajinci, Rusi, Bielorusi) – lesy a lesostepi Východoeur. roviny

3. južní (Slovinci, Srbi, Chorváti, Macedónci, Bulhari) – na balkán

**Príchod na naše územie – prelom 5./.6storočia**.

# Spôsob života

**Hospodárstvo:** poľnohospodári, dobytkári, remeselníci, obchodníci (s Byzantskou a Franskou ríšou)

**Poľnohospodárstvo:** hlavné zamestnanie Slovanov, 2-poľný systém

v pravlasti už pestovali proso, obilie (obilné jamy), ovocie, zeleninu, strukoviny, od Rimanov prevzali radlo – pluh, ručné žarnovy – múka (kaše, pagáče, nekvasený chlieb)

chovali ošípané, hydinu, ovce, kozy, rožný dobytok, kone, lov rýb, poľovníctvo, brtníctvo – vyberanie medu divím včelám

**Remeslá:** vyspelé kováčstvo (dúchačky – pece na tavenie železnej rudy) tesárstvo, tkáčstvo,

po domácky spracúvali kože, kožušiny, textil, drevo, kameň, kosť

hrnčiarstvo (sériová výroba, formy), keramika – jednoduchá, ručne vyrobená,

málo zdobená – **keramika pražského typu** (podľa prvého známeho náleziska- najstarší hmotný prameň o prítomnosti Slovanov na našom území)

Stavali si chatrče – **polozemnice** (rozmery 3x3 alebo 4x4), 10 – 12 domov

tvorilo dedimu, okolo ktorej boli polia, ktoré na jar rozdeľoval

kmeňový náčelník

**Spoločenské zriadenie:**

rodina – väčšinou mongamné, rod – na čele starešina , spolu vytvárali kmene,

na čele načelník volený starešinami . Všetci dospelí muži tvorili ľudový snem/zhromaždenie

– veča /prvok demokracie

**Duchovný život:** viera v posmrtný život, prírodné javy pokladali za nadprirodzené bytosti (slnko, blesk, hrom), uctievali rieky, víly – nymfy, obete, obrady, pohania, polyteizmus

Slovanskí bohovia – najvyšší boh (vládca nebies a blesku) perún/paroma

bohyňa jari a znovuzrodenia – vesna/lada

bohyňa zimy a smrti - Moréna

**Samova ríša ( 623- 658 )**

**Avari** - kočovníci (nomádi) kmene turkotatárskeho pôvodu

- prišli z  Ázie do podunajskej oblasti v 6. storočí

- okolo roku 576 tu založili ríšu = **kaganát** (náčelník sa volal **kagan** **Bajan)**

(centrum v okolí dnešného mesta Debrecín)

- jazdili na koňoch, znetvorovali si tvár, boli krutí, podnikali lúpežné výpravy

- stavali si kruhovité opevnenia = **hrinky**

- podmanili si Slovanov – museli im odvádzať dane, bojovali v predných radoch, ale

nemali podiel na vojnovej koristi, v zime u nich prezimovali (zmiešané deti, budú viest vzburu)

- krutý útlak Avarov vyvolal roku **623**  slovanské povstanie proti nim

- na čelo odboja sa postavil franský kupec **Samo**

**- zvíťazili a vznikla Samova ríša – prvý kmeňový zväz Slovanov na našom území (nebol to štát!, iba predštátny útvar)**

**Fredegarova kronika** – je franská kronika zo 7. storočia, je najstarším dôveryhodným zdrojom informácií o Slovanoch v období Samovej ríše, píše sa tu: „Vinidi, spoznajúc Samovu užitočnosť, zvolili si ho za kráľa nad sebou a tu šťastlivo panoval 35 rokov.“

- **631** Samo zvíťazil nad franským kráľom **Dagobertom** v bitke pri **Vogastisburgu** (pri Dunaji)

**Centrum Samovej ríše**: nevieme presne, pravdepodobne územie dnešnej južnej Moravy, juhozápadného Slovenska, Dolného Rakúska, severozápadného Maďarska, nie je presná ani lokalizácia Vogastisburgu.

Po Samovej smrti r. **658** sa centrálna moc rozpadla, pokračuje avarsko-slovanská symbióza .

- Avarov porazil na konci 8. storočia Karol Veľký (822 posledná zmienka o nich)

## Veľká Morava (833 – 906/907)

(názov od byzantského cisára Konštantína Porfyrogeneta z 10. stor. v spise O spravovaní ríše – 946, preklad „vzdialená Morava“ na rozdiel od „blízkej Moravy“, ktorá sa nachádzala v Srbsku pri rieke Morave)

PRAMENE: archeologické (v centrách VM)

písomné pramene cudzie: Spis o pokrstení Bavorov a Korutáncov

okolo 1000 Fuldské letopisy (anály)

domáce: staroslovienska literatúra:

Život sv. Konštantína a Život sv. Metoda (= Moravsko-panónske legendy)

Proglas - 1. slovanská báseň

Kyjevské listy – najstaršia pamiatka v staroslovienčine

**Vznik Veľkej Moravy**

Zo 7./8. stor. nemáme písomné správy, len archeologické (remeselné výrobky, keramika na hrnčiarskom kruhu). Od konca 8. storočia si slovanskí veľmoži stavali opevnené centrá **hradiská** (valy, priekopy, palisádové hradby), napr. Pobedim na Považí, Nitra.

Zač. 9. stor. sa vytvorili podmienky vzniku nadkmeňových útvarov - dvoch kniežatstiev: **Moravské** ( v oblasti riek Moravy a Dyje) - vládol knieža **Mojimír**

**Nitrianske** - vládol knieža **Pribina(bol pohan)**

- z územia Franskej ríše sem chodili kresťanskí misionári, knieža Pribina dal v roku **828** v **Nitre** (v prameňoch Nitrava)vysvätiť kostol salzburskému arcibiskupovi **Adalrámovi –** prvý kresťanský kostol na našom území. Potom sa stal kresťanom

**1. Mojmír (833 – 846)**

**Roku 833 Mojmír napadol Nitrianske kniežatstvo, spojil obe územia – vznikol štát VM.**

Mojmír dovolil príchod misionárov z Východofranskej ríše, ale v roku 846 východofranský kráľ Ľudovít Nemec vtrhol na Veľkú Moravu a dosadil Mojmírovho synovca **Rastislava.**

Pribina utiekol so svojou družinou do Zadunajska k Ratbodovi, vládcovi Východnej marky, ktorá bola súčasťou Franskej ríše. Od Ľudovíta Nemca dostal ako léno územie okolo Blatenského jazera (dneš. Balaton, pri maď. meste Zalavár) - **Panónske kniežatstvo**, kde vystaval **pevnosť Blatnohrad** a asi 30 kostolov.

**2. Rastislav (846 – 870)**

Najskôr mal dobré vzťahy s VFR, potom podporil dva odboje proti Ľudovítovi Nemcovi:

(najprv odboj markgrófa Ratboda a potom odboj **Karolmana,** syna Ľudovíta Nemca)

Rastislav zaútočil aj na Pribinu, ktorý podporoval Ľudovíta Nemca . Pribina v roku 861 v boji s Moravanmi zahynul, jeho nástupcom sa stal jeho syn **Koceľ** .

Boje VM s Východofranskou ríšou pokračovali, Karolman sa však s otcom zmieril.

Rastislav chcel zmierniť franský kultúrny, náboženský a politický vplyv:

a) požiadal Pápeža o misionárov ovládajúcich slovanský jazyk, ten však nevyhovel,

lebo si nechce komplikovť vztahy s VFR

b) 862 požiadal byzantského cisára Michala III. o vyslanie misionárov.Cisár vyhovel.

Ukážka z listu: „Nemáme učiteľa, čo by nám v našej reči pravú vieru kresťanskú vysvetlil, pošli nám teda biskupa a učiteľa takého.“

**Byzantská misia a jej význam**

Roku **863** prichádzajú na VM bratia zo Solúna (dneš. Grécko mesto Thesaloniké)

**Konštantín** zostavil **1. slovanské písmo – hlaholika, prvý spisovný jazyk - staroslovienčina**

**= prvá slovanská literatúra:**

a/ prekladová - časť Biblie a liturgické knihy

b/ vlastná - 1. slovanská báseň **Proglas** (predslov k prekladu evanjelia)

**Metod** preložil cirkevné právo Nomokánon a vytvoril zbierku svetských právnych predpisov **Zákon sudnyj ľjudem.**

Na Veľkej Morave založili bratia veľkomoravské **učilište** -školu na výchovu kňazov . Okrem teológie, hudby a gramatiky vyučovali aj hlaholiku a liturgiu v domácom jazyku, ale nemali vyššie cirkevné svätenie - nemohli vysvätiť svojich učeníkov za kňazov, preto v roku 867 odchádzajú do Ríma, po ceste sa zastavili u  Koceľa a v  Benátkach, kde obhajovali sloviensku liturgiu proti tzv. trojjazyčníkom (gréčtina, latinčina, hebrejčina).

Ukážka z diela Život sv. Konštantína

„Keď bol v Benátkach, zhŕkli sa proti nemu latinskí biskupi a kňazi i mnísi ako havrany proti sokolovi a vyzdvihli trojjazyčný blud, hovoriac:

„Človeče, povedz nám, prečo si utvoril teraz Slovienom písmená a učíš ich? ... My len tri jazyky poznáme, ktorými sa sluší v knihách sláviť Boha: Hebrejčina, latinčina, gréčtina .“

Odpovedal im Filozof: „Či neprichádza dážď od Boha na všetkých rovnako? Či slnko nesvieti tak isto na všetkých? (Matúš 5,45) Či nedýchame vzduch rovnako všetci? A tak sa vy nehanbíte len tri jazyky uznávať a prikazovať, aby ostatné národy a kmene boli slepé a hluché?“

V Ríme ich prijal pápež Hadrián II. (priniesli mu relikvie - pozostatky pápeža mučeníka sv. Klementa), pápež schválil sloviensku liturgiu v chráme Santa Maria Maggiore na Vianoce 867.

Konštantín ochorel, vstúpil do kláštora, prijal meno Cyril a roku 869 zomrel.

Metoda a niekoľkých učeníkov vysvätili za kňazov. Neskôr po ďalšej návšteve pápeža bol Metod bol menovaný za **arcibiskupa** a pápežského legáta pre oblasť Panónie a Moravy.

**Veľká Morava za Svätopluka, vzťah k Franskej ríši,**

**spory o slovanskú liturgiu**

Roku 869 Ľudovít Nemec napadol VM. Pramene hovoria, že Frankovia obliehali najlepšie opevnený hrad – asi Devín ,Rastislav ho ubránil. Ostatné územie Slovenska bránilSvätopluk, avšakpodpísal s Karolmanom prímerie, čo Rastislav považoval **za zradu** - chcel Svätopluka zajať. Po vzájomnom konflikte Svätopluk vydal Rastislava nepriateľom. Tí ho v Regensburgu odsúdili, oslepili ho a uväznili, tu aj zomrel. Ale aj sám Svätopluk upadol do franského zajatia. V tom čase sa na VM vracal z Ríma Metod, nevediac o sporoch na VM, a tiež skončil vo väzení v Regensburgu.

Frankovia obsadili Veľkú Moravu a dosadili svojich správcov.

Roku 870 vypuklo na Veľkej Morave povstanie proti Frankom vedené kňazom **Slavomírom.** Roku 871 Karolman posielal Svätopluka potlačiť povstanie, Svätopluk sa ale spojil so Slavomírom a spolu porazili franské vojsko. (Túto udalosť opísal vo svojom epose Svatopluk Ján Hollý .)

**3. Svätopluk (871 – 894)** - v prameňoch je označovaný ako rex = kráľ (všetci kniežatá)

- v roku 874 uzavrel Svätopluk s Ľudovítom Nemcom mier vo Forchheime, v ktorom sa zaviazal, že bude vazalom Východofranskej ríše, tým však získal mier.

- Metod sa dostal z väzenia, musel čeliť obvineniam nemeckých kňazov, preto išiel do Ríma. Pápež Ján VIII. bulou SPOL z roku 880 vyhovel žiadosti Svätopluka a prijal ho s jeho ľudom pod priamu ochranu Svätej stolice. Potvrdil Metoda ako moravsko-panónskeho arcibiskupa, schválil liturgiu Slovienov a ustanovil roku **880** **biskupstvo v Nitre** – menovaný biskup **Wiching** (Nemec), ktorý však s podporou Svätopluka bojoval proti Metodovi. Napokon nový pápež zakázal slovanskú liturgiu.

Roku 885 Metod zomrel. Jeho nástupcom sa stal Wiching - vyhnal z Veľkej Moravy asi 200 Metodových žiakov (napr. **Gorazd, Kliment,** Sáva, Naum, Angelár), niektorí potom pôsobili v Bulharskom **Ochride** (tu vzniklo aj ďalšie slovanské písmo cyrilika, základ dnešnej azbuky) a v Preslavi.

**Výboje Svätopluka -** ríša dosiahla **najväčší** územný rozsah

Obdobie mieru s Východofranskou ríšou využil Svätopluk na výboje do susedných slovanských území - na S obsadil Vislansko (juh dneš. Poľska),

- na J Panónske kniežatstvo (sever dneš. Maďarska)

- Čechy (1. české knieža Boživoj bol pokrstený Metodom),

- územie Lužických Srbov v dneš. Nemecku

- časť územia Bulharov okolo rieky Tisa,

- soľné bane v Sedmohradsku (časť dneš. Rumunska)

**4. Mojmír II. (894 – 906)**

- po smrti Svätopluka nastupuje na trón jeho syn **Mojmír II.** (894 – 906)

(jeho druhý syn Svätopluk II. bol nitrianskym údelným kniežaťom)

**Príčiny zániku Veľkej Moravy:**

a/ vnútorné - vnútorné rozpory medzi bratmi /tretí (Preslav) sa spomína len v povesti – O troch prútoch svätoplukových

b/ vonkajšie - nespokojnosť pripojených území

- nájazdy Bavorov a  **Maďarov (do Podunajska prišli roku 896**)

- v  roku 906 sa odohrala bitka medzi Mojmírom II. a staromaďarským kmeňovým zväzom,

v ktorej moravské knieža a väčšina jeho vojenskej družiny zahynula

- v roku **907** sa odohrala **bitka pri** **Bratislave**, kde Maďari porazili Bavorov ( 1.- krát sa tu

spomína Bratislava Brezalauspurc alebo Braslavespurch). Nespomína sa už existencia VM !

**Veľkomoravská spoločnosť**

- centrá – **hradské mestá**, tvorilo ich niekoľko osád s centrálnym opevneným hradiskom moravské – ? hl. mesto - Mikulčice, Pohansko, Staré mesto

slovenské – Nitra, Bratislava, Devín, Ducové, Pobedín, Vyšehrad

- **architektrúra**: hradiská, cirkevné stavby (rotundy, baziliky) - **kostol v Kopčanoch** (okres Skalica, neďaleko Mikulčíc) – jediný doposiaľ zachovaný objekt z obdobia VM

**Spoločenské vrstvy:**

- vládnucu vrstvu tvorili **knieža, veľmoži s družinami a kňazi**

- **roľníci** žili v občinách, spoločenstvách na dedinách, boli osobne slobodní, spoločne obrábali pôdu, odvádzali naturálne dávky,

- na najnižšom stupni boli **otroci (rabi),** časť z nich bola darom cirkvi **(dušníci).**

- venovali sa aj **remeslám** - hrnčiarstvo, kováčstvo, šperkárstvo (náušnice, náramky)

- ako platidlá sa využívali železné **hrivny** (nosili sa na opasku)

**Význam Veľkej Moravy**

1. **štátoprávny** - 1. štát západných Slovanov,1. štát Slovienov, ktorí sú považovaní za predkov Slovákov **(**vystúpili na obranu proti Franskej r.)1. spoločný štát Slovákov a Čechov
2. **kultúrny -** rozvoj kultúry a vzdelanosti, staroslovienčina, liturgický jazyk, šírenie kresťanstva, cirkevná samostatnosť, písomníctvo a literatúra, právo, staviteľstvo a šperkárstvo ...

**-**  veľkomoravská tradícia zohrala úlohu v národnom hnutí Slovákov v 19. storočí (najmä Štúrovci) a je dôležitá dodnes – štátny sviatok 5.7.